Canes-e-hanga-WEB	Dempús venguien es audèths deth lac mens vulgars, qu’era sua caça aumplie de satisfaccion a Tonet: e admiraue, mòrts ath hons dera embarcacion, eth poth de canet, damb plomatge blu e bèc ròi; er agró o garça imperiau, damb eth sòn color verd e porpra e un plumalh sus eth cap; er oroval, damb eth sòn color falbe e eth pap ròi; eth piuló o lit florentin, blanc e auriolenc; eth morelh, damb eth cap nere de reflèxi dauradi, e eth sanglot, beròia cambalonga, d’esplendid plomatge d’un verd brilhant.